Държавен вестник, бр. 93, 2009 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  93
Качествено оценяване на работата на съдия, 
прокурор и следовател въз основа на статис­
тически данни
Чл. 57. Оценката на качеството на работата 
на съдиите, прокурорите и следователите се 
извършва след анализ на фактите, установени 
в рамките на инстанционния контрол, относно 
постановените от тях актове съобразно специ­
фиките на отделните професии. 
Качествено оценяване на работата на съдия 
въз основа на статистически данни
Чл.  58. (1) Качественото оценяване на 
работата на съдия се извършва въз основа на 
съпоставяне, сравняване и анализ на следните 
основни статистически данни:
1. съотношение между постановените, под­
лежащите на обжалване и обжалваните актове;
2. брой потвърдени, изцяло отменени, из­
менени актове, прекратени производства и 
основанията за това;
3. брой актове, недопуснати до касационно 
обжалване; 
4. брой уважени молби за определяне на 
срок при бавност.
(2) Съответните статистически форми за 
отчет на съдилищата, утвърдени от Висшия 
съдебен съвет с протокол № 3 от 21.01.2009 г., 
диференцират относимите към атестирането на 
съдия основни статистически данни по ал. 1 
според спецификата на дейност на отделните 
органи на съдебната власт, специализация на 
атестираните по материя, видовете дела и ви­
довете постановени съдебни актове.
Качествено оценяване на работата на проку­
рорите въз основа на статистически данни
Чл. 59. (1) Качественото оценяване на рабо­
тата на прокурорите се извършва въз основа на 
съпоставяне, сравняване и анализ на следните 
основни статистически данни:
1. брой потвърдени, изцяло отменени или 
изменени актове и основанията за това;
2. брой оправдателни присъди по внесени 
обвинителни актове и основанията за това;
3. брой на делата, върнати за доразследване 
и основанията за това.
(2) Съответните статистически форми за 
отчет на прокуратурата диференцират относи­
мите към атестирането на прокурор основни 
статистически данни по ал. 1 според специфи­
ката на дейност на отделните органи на съдеб­
ната власт, специализацията на атестираните, 
видовете преписки и дела и постановените по 
тях актове.
Качествено оценяване на следователите въз 
основа на статистически данни
Чл.  60. (1) Качественото оценяване на 
следователите се извършва въз основа на съ­
поставяне, сравняване и анализ на следните 
основни статистически данни:
1. съпоставимост между актовете на следо­
вателя и прокурора:
а) брой обвинителни заключения и съответен 
брой обвинителни актове;
б) брой заключения с мнение за прекра­
тяване и съответен брой постановления за 
прекратяване;
в) брой заключения с мнение за спиране 
и съответен брой постановления за спиране;
2. брой на делата, върнати от съда за до­
разследване. 
(2) Съответните статистически форми за 
отчет на Националната следствена служба 
диференцират относимите към атестирането 
на следовател основни статистически данни 
по ал. 1 според спецификата на дейността на 
Националната следствена служба и окръжните 
следствени отдели в окръжните прокуратури, 
вкл. следствения отдел в Софийската градска 
прокуратура, специализацията на атестирани­
те, видовете възложени и приключени дела, 
видовете постановени актове.
Оценяване на съдия, прокурор или следовател 
въз основа на непосредствено наблюдение
Чл. 61. (1) Качеството на работата на съдия, 
прокурор или следовател се оценява въз основа 
на анализ на фактите, установени в рамките 
на осъществено непосредствено наблюдение.
(2) Непосредственото наблюдение се извърш­
ва чрез цялостна проверка на конкретни препи­
ски и дела, по които е работил атестираният в 
периода на атестиране, относно образуването, 
движението, приключването им и качеството 
на постановените актове.
(3) Компетентните атестиращи органи про­
веряват не по-малко от 15 броя избрани на 
случаен принцип преписки и дела, по които е 
работил атестираният в периода на атестиране, 
както и всички постановени от него изцяло 
отменени актове.
(4) Атестиращите органи формират непо­
средствени впечатления от работата на атес­
тираните съдии и прокурори, като посещават 
поне едно съдебно заседание с тяхно участие, 
ако в периода на проверката такива се про­
веждат съобразно организацията на дейността 
на съответния орган на съдебна власт.
(5) Атестиращите органи могат да събеседват 
с колеги на атестирания по въпроси, свързани 
с предмета на атестирането.
Оценяване на съдия, прокурор или следовател 
въз основа на лични впечатления 
Чл. 62. Лични впечатления за работата на 
съдия, прокурор, следовател се придобиват 
чрез събеседване с атестирания по въпроси, 
свързани с предмета на атестиране.